open-index/open-wikipedia-markdown huggingface dataset:
נתן דוד רבינוביץ' (שידלובצה)

רבי **נתן דוד רבינוביץ' מ[[שידלובצה]]** (תשרי תקע"ד, 1813 – ז' בחשוון תרכ"ו, 1866), היה אדמו"ר מבית פשיסחה, נכדו של "היהודי הקדוש". היה אדמו"ר בולט בפולין, ורבים מצאצאיו כיהנו באדמו"רות. מבנו יצאה שושלת ביאלה.

## ביוגרפיה
נולד בפשיסחא לרבי ירחמיאל רבינוביץ', שכיהן כאדמו"ר בעיר. נישא לדבורה פערל בת הרב שמואל ושליצקי. היה תלמידו של רבי ישכר בער מראדושיץ, תלמידם של "החוזה מלובלין" ו"היהודי הקדוש".

לאחר פטירת אביו, החל לכהן באדמו"רות בשידלובצה. הנהגתו הייתה בדרך אביו ולא בדרך פשיסחא, היה מקפיד על תפילה בזמנה והיה נוהג בפרישות ובקדושה גדולה, בעיקר הייתה הקפדתו במסירות נפש על טבילה במקווה אפילו אם יצרך לשבור קרח בשביל כך. נודע כבעל מופת גדול. גם בימי אדמו"רותו נסע אל רבותיו, וכך נסע גם אל השרף ממוגלניצא, רבי מאיר מפרמישלאן,  רבי ישראל מרוז'ין, השר שלום מבעלזא ועוד. במיוחד היה דבק בשנותיו האחרונות ברבי חיים מצאנז והיה נוסע אליו פעמיים בשנה. חלק מחסידי רבו מרדושיץ פנו אליו לאחר פטירתו.

רבי יצחק מאיר מגור אמר עליו: "רבי נתן דוד משידלובצה הוא כתר שם טוב".

נפטר ונקבר בשידלובצא. קברו היה למוקד עלייה לרגל.

בין תלמידיו היו רבי ירחמיאל מאוסטרובצה - בנו של רבי יהודה לייביש פסח מליפסק וממלא מקומו בליפסק, ולאחר מכן באוסטרובצה ורבי משה רויגנפיש - רבה של טומשוב.

אחריו כיהנו בניו: רבי צמח ברוך בשידלובצה, רבי פינחס בקינצק, רבי שרגא יאיר בביאלברזיג ורבי יצחק יעקב בביאלא. חתנו (בזיווג ראשון) של רבי נתן דוד היה רבי אפרים טאוב מקוזמיר.

## דברי תורתו
דברי תורתו כונסו בספרים "תפארת אבות", "ישרי לב", "תפארת בנים", "סיפורי חסידים" על המועדים וכן בקונטרס "זר זהב" שבסוף ספר "ארן עדת" (דברי תורתו של בנו רבי שרגא יאיר).

בתורתו, חוץ מן הסגנון המאפיין של אביו רבי ירחמיאל הכוללת שילובים מתורת פשיסחא הנוקבת ותורת חסידות פולין העממית, נמצאים גם מוטיבים מתורתם של רבותיו מרדושיץ, מוגלניצא, צאנז ורוז'ין.

## משפחתו

### בניו

* רבי צמח ברוך
* רבי פינחס
* רבי שרגא יאיר 
* רבי יצחק יעקב
* בתו נישאה לרבי אפרים טאוב מקוזמיר.

## לקריאה נוספת
* יצחק אלפסי, החסידות מדור לדור, ירושלים תשנ"ה
* יצחק אלפסי, תורת החסידות, ירושלים תש"ע, כרך שלישי עמ' 216,15,14,13,12,6,5

## קישורים חיצוניים
* 
* 

## הערות שוליים

קטגוריה:אדמו"רי פשיסחה
קטגוריה:משפחת יעקב יצחק רבינוביץ מפשיסחה
קטגוריה:רבנים פולנים
קטגוריה:ילידי 1814
קטגוריה:נפטרים ב-1865
סנאד לוליץ'

**סנאד לוליץ**' (בבוסנית: **Senad Lulić**; נולד ב-18 בינואר 1986) הוא כדורגלן עבר בוסני ששיחק בעמדת הקיצוני.

## קריירת מועדונים
לוליץ' נולד במוסטאר שברפובליקה הפדרלית הסוציאליסטית של יוגוסלביה ובעקבות מלחמת יוגוסלביה הגרה משפחתו לשווייץ. הוא התחיל את הקריירה שלו בצ'ור 93 ובשנת  עבר לAC בלינצונה איתה עלה לליגת העל השווייצרית. ביולי , עבר לגראסהופרס ציריך בה שיחק שתי עונות ולאחר מכן עבר ליאנג בויז ברן. בעונתו היחידה במועדון הוא הבקיע 9 שערים ב-40 משחקים בכל המסגרות, דבר שמשך את עיניהן של מועדונים כמו:הרטה ברלין, ורדר ברמן ולאציו.

ב-16 ביוני 2011 לוליץ' חתם על חוזה לחמש שנים בלאציו תמורת תשלום שלא פורסם. ב-9 בספטמבר 2011 ערך את הופעת הבכורה שלו נגד מילאן. ביוני  נבחר במקום השלישי בתואר "השחקן הבוסני של העונה" אחרי אדין דז'קו ממנצ'סטר סיטי ומיראלם פיאניץ' מרומא. ב-26 במאי 2013, הוא הבקיע את השער היחיד בגמר הגביע וזכה בתואר ראשון בקריירה שלו.

## קריירה בינלאומית
לוליץ' ערך את הופעת הבכורה שלו בנבחרת בוסניה והרצגובינה ב-1 ביוני 2008 נגד . באוגוסט , זומן בפעם השנייה בקריירה. לאחר שגילה יכולת טובה בלאציו, קיבל לוליץ' את חולצת ההרכב הראשון בנבחרת. ב-7 ביוני 2013 הבקיע לוליץ' את שער הבכורה של בנבחרת בניצחון 0–5 נגד  במסגרת מוקדמות מונדיאל 2014. לוליץ' העפיל עם הנבחרת לראשונה בתולדותיה למונדיאל 2014.

## תארים
; לאציו
*קופה איטליה: 
*הסופר קאפ האיטלקי: 

## קישורים חיצוניים

קטגוריה:כדורגלנים בוסנים
קטגוריה:קשרי כדורגל בוסנים
קטגוריה:מוסטאר: כדורגלנים
קטגוריה:כדורגלני בלינצונה
קטגוריה:כדורגלני גראסהופרס ציריך
קטגוריה:כדורגלני יאנג בויז ברן
קטגוריה:כדורגלני לאציו
קטגוריה:כדורגלני נבחרת בוסניה והרצגובינה
קטגוריה:כדורגלני מונדיאל 2014
קטגוריה:בוסנים שנולדו ב-1986
ברתולד יאקוב

ד"ר **ברתולד יאקוב סלומון** (בגרמנית:
Berthold Jacob Salomon  12 בדצמבר 1898 בברלין - 26 בפברואר 1944 בברלין), שהשתמש גם בשמות העט **חייל ותיק** (Ein alter Soldat), **מרצ'ל רולין** (Marcel Rollin) ו**ברתולד ג'יי** (Berthold Jay) היה עיתונאי ופציפיסט יהודי-גרמני.

## חייו
הסופר והעיתונאי ברתולד יאקוב היה לפציפיסט ולמבקר חריף של המיליטריזם הגרמני בעקבות התנסויותיו במלחמת העולם הראשונה. מאמריו חשפו את התחמשותה הסודית של גרמניה לצד נהלים בלתי-חוקיים אחרים בצבא. כתוצאה מכך עמד למשפט באשמת בגידה, נקנס ונשלח למאסר של תשעה חודשים במצודה. בקיץ 1932 עקר לשטרסבורג, שם ניהל שירות עיתונות עצמאי. הוא הגביר את מאמציו לחשיפת ההכנות הנעשות בגרמניה לקראת מלחמה. שמות הקוד שהשתמש בהם היו מרצל רולין וברתולד ג'יי.

בשנת 1935 עשו סוכני הגסטאפו בשווייץ שימוש במלשין, שמשך אותו בדרכי רמיה אל בזל, משם העבירו אותו בכוח את הגבול לגרמניה. ממשלת שווייץ מחתה נמרצות נגד הפרת ריבונותה הלאומית, ומחאה זאת, יחד עם לחץ דיפלומטי ומחאות ציבוריות מצד גרמנים גולים, הביאו לשחרורו מן הכלא הגרמני כעבור חצי שנה ולהחזרתו לשווייץ, אך לנוכח איומי הנאצים עבר יאקוב לצרפת, שם המשיך בעבודתו עד פרוץ מלחמת העולם השנייה.

יאקוב ואשתו נעצרו במחנה הסגר בדרום צרפת מ-1939 עד 1940, אז הצליחו להימלט דרך מרסיי לספרד ומשם, ב-1941, לפורטוגל הנייטרלית. בזמן שהמתין לקבלת האשרה המיוחלת לארצות הברית, חטפו אותו הנאצים מליסבון והביאוהו לכלא הגסטאפו בברלין, שם היה כלוא במשך שלוש שנים. הוא מת בבית החולים היהודי כתוצאה מתנאי מאסרו ב-26 בפברואר 1944.

## קישורים חיצוניים

*  ספר השנה היהודי-אמריקאי, 1936-1935
* ביוגרפיה של ברתולד יאקוב

## הערות שוליים

קטגוריה:עיתונאים יהודים
קטגוריה:עיתונאים גרמנים
קטגוריה:יהודים גרמנים
קטגוריה:פציפיסטים
קטגוריה:אישים שנחטפו
קטגוריה:נספי השואה
קטגוריה:פציפיסטים יהודים
קטגוריה:גרמנים שנולדו ב-1898
קטגוריה:גרמנים שנפטרו ב-1944
מלון ארטס

**מלון ארטס** (בקטלאנית וספרדית: **Hotel Arts**) הוא גורד שחקים על חופה של ברצלונה בקטלוניה שבספרד. בית המלון מופעל על ידי חברת ריץ-קרלטון ובו 483 חדרים.

## המבנה ועיצובו
המלון נישא לגובה של 154 מטר ובו 44 קומות, קרי הוא הבניין הגבוה בברצלונה ביחד עם "טורה מאפר". 

הבנייה הסתיימה בשנת 1994 והוא תוכנן בסגנון ההיי טק על ידי האדריכלים סקידמור, אווינגס ומריל (SOM) עם אדריכל קולומביאני בשם ברוס גרהם כשותף אחראי. צוות התכנון הובל על ידי האדריכל מיגל רואנו, עם ד"ר אגוסטי אבויל.

המלון עבר שיפוץ מלא ב-2006, הכולל התקנת טכנולוגיה חדשה, שדרוג החדרים וחדרי האמבטיה לחללים מודרניים ומפוארים. 
המלון נמצא על חוף הים התיכון ובחופו של המלון נמצא פסל של דג זהב שהוכן על ידי פרנק גרי לכבוד אולימפיאדת 1992.

בניגוד להנחה הרווחת המלון לא נבנה כדי לשרת את האולימפיאדה, אם כי בנייתו הייתה חלק מהשינויים הגדולים שבוצעו על ידי העירייה כדי להכין את המשחקים.

## קישורים חיצוניים

* אתרו הרשמי של המלון
* מלון ארטס ב-Factoría Urbana: תמונות ומידע טכני על המלון

קטגוריה:ברצלונה: גורדי שחקים
ארטס
קטגוריה:ספרד: בתי מלון
אל-יום

**אַלְ-יַוּם** (בערבית: **اليوم**) היה יומון מפלגתי ישראלי בערבית, שהיה שופרה של מפא"י וההסתדרות. העיתון התקיים בשנים 1968-1948.

## היסטוריה
העיתון נוסד ביפו, באותו בניין ששימש לפני כיבוש יפו את העיתון "פלסטין", שחדל להתקיים. בראשית ימיו הציג עצמו "אליום" כהמשכו של "פלסטין". מבחינה רשמית, מו"ל העיתון הייתה עמותת אלת'קאפה (התרבות) ומשנת 1959 עמותת אליום, אבל בפועל מימנה את העיתון לשכת היועץ לעניינים ערבים במשרד ראש הממשלה. עד 1958 עורכו הראשי של העיתון היה חבר מערכת "דבר", המזרחן מיכאל אסף, שמשרדו שכן בבניין עיתון דבר, ובעיתון התפרסם חומר רב שלא היה אלא תרגום מאמרים מ"דבר". לצידו כיהן כמזכיר המערכת, טוביה שמוש. בראשית ימי המדינה היה אל-יום העיתון היומי היחיד בערבית בישראל.

לדברי החוקרים מוסטפא כבהא ודן כספי, מטרת העיתון הייתה לחבר את הציבור הערבי למדינת ישראל, להדריך אותו בדמוקרטיה ולנתק אותו מהתרבות הערבית של הארצות השכנות. העיתון הדגיש את היתרונות שבמצבם של ערביי ישראל לעומת אחיהם הנתונים תחת שלטון מוסלמי. בעיתון ניתן אמנם מקום גם למאמרי ביקורת ומכתבים למערכת, אך לצד כל מאמר ומכתב ביקורתי שנדפס פורסמה תגובה מערכתית-ממסדית. בשל נימתו הציונית, המהללת ללא ביקורת את הישגי המדינה וערביי ישראל, לא זכה העיתון לאמינות בקרב קהל היעד שלו. לכך נלוו גם ניהול כושל, ורמה נמוכה יחסית של כתיבה. תפוצתו בשנת 1958 עמדה על כ-700 גליונות.

בשנת 1958, במטרה להעלות את רמת העיתון, מונה נסים רג'ואן לעורך. בתקופתו עלתה תפוצת העיתון לכ-4000 גליונות. באוגוסט 1960 הוצהר רשמית על שותפות של ההסתדרות בהוצאת העיתון, ונעשו שינויים במערכת כדי להכניס יותר עובדים ערבים לעיתון. בין השאר מונה סגן עורך ערבי, סובחי יונס. השינויים נעשו לנוכח העובדה שהעיתון לא הצליח לחדור מספיק אל הקהל הערבי, ורבים מקוראיו היו יהודים. הצעת מפ"ם להרכיב מערכת שתשקף את כל הפלגים להסתדרות נדחתה על ידי מפא"י, בטענה שקודם על מפ"ם לסגור את ביטאונה העצמאי בערבית, אל-מרסד.

בקיץ 1966, לאחר ששמואל טולידאנו מונה ליועץ ראש הממשלה לענייני ערבים, הוחלט על סגירת העיתון. בהמשך הוחלט להסתפק בפיטורי רג'ואן, שההסתדרות רצתה במשך זמן רב להדיחו, ושטולידאנו נמנע מלתמוך בו בניגוד לקודמיו בתפקיד היועץ לענייני ערבים של ראש הממשלה. ובמקומו מונה טוביה שמוש. באפריל 1967 נשקל לסגור את העיתון ובמקומו להוציא שבועון, וההחלטה בעניין נדחתה.

לאחר מלחמת ששת הימים, על רקע פתיחת השוק הערבי-ישראלי לעיתונים משאר העולם הערבי, פריחת העיתונות המסחרית הלא-מפלגתית בעברית, ושקיעת העיתונות המפלגתית, נסגרו רוב העיתונים-מטעם. על אף מימון מפלגתי והסתדרותי, לא הצליח "אל-יום" להגיע לתפוצה סבירה, ובתחילת 1968 הוחלט על סגירתו החל מ-1 ביוני 1968. הסבסוד הממשלתי וההסתדרותי הועבר במקום זאת לעיתון אל-אנבא בעריכת יצחק בר-משה, שהוקם בשותפות עם הג'רוזלם פוסט.

תפוצת העיתון בשיאה הגיעה ל-4,000 גיליונות, אולם בתקופות רגילות נעה סביב 3,000-2,000 תוך תנודות חדות. עם סגירתו נמסר שתפוצתו בימי השבוע היה כ-2500 גליונות ובימי שישי כ-4000 גליונות.

## לקריאה נוספת
* בנימין נויברגר, ראובן אהרֹני, מוסטפא כבהא (עורכים), **החברה הערבית בישראל כרך ג' - מפלגות ובחירות, מנהיגות, תקשורת - יחידה 9 תקשורת - חלק א' העיתונות המודפסת**, האוניברסיטה הפתוחה, 2010.

## קישורים חיצוניים
* דן כספי ומוסטפא כבהא, "מירושלים הקדושה ועד המעיין", **פנים** 16, מרץ 2001, עמ' 44–55. באתר הסתדרות המורים.

## הערות שוליים

קטגוריה:ישראל: עיתונים
קטגוריה:תקשורת ערבית בישראל
קטגוריה:עיתונים בערבית
קטגוריה:עיתונות מפלגתית סוציאליסטית בישראל
קטגוריה:ההסתדרות הכללית
ZMapp

**ZMapp** היא תרופה ניסיונית המבוססת על של שלושה נוגדנים חד-שבטיים מואנשים לטיפול אימונולוגי כנגד וירוס האבולה, המופק מצמח הניקוטיאנה (Nicotiana benthamiana).

## כימיה
התרופה מורכבת משלושה נוגדנים חד-שבטיים שנלקחו בתחילה מעברים שנחשפו לחלבוני נגיף האבולה ושעובדו עם נוגדנים אנושיים.
התרופה מיוצרת מצמח הטבק מזן Nicotiana benthamiana.

## מנגנון הפעולה
בדומה לטיפול בנוגדנים תוך ורידיים, ZMapp מכילה תערובת של נוגדנים אשר מעניקה חסינות פסיבית לאדם, מגבירה את התגובה החיסונית הרגילה ונועדה למתן לאחר חשיפה לנגיף האבולה.
נוגדנים מסוג זה משמשים לטיפול ומניעה של מחלות זיהומיות שונות ונועדו לתקוף את הנגיף על ידי נטרול ופגיעה בפני השטח שלו למניעת נזק עתידי.

## היסטוריה
שניים מבין שלושת המרכיבים של התרופה פותחו במקור בסוכנות הבריאות הציבורית של המעבדה הלאומית למיקרוביולוגיה בקנדה (NML), והמרכיב השלישי על ידי מכון המחקר הרפואי הצבאי האמריקאי למחלות זיהומיות.
כיום פיתוח התרופה נעשה על ידי חברת ".Mapp Biopharmaceutical Inc".
### שימוש במהלך [[התפרצות האבולה במערב אפריקה (2014–2015)]]
התרופה נוסתה לראשונה במהלך התפרצות האבולה במערב אפריקה ב-2014 על 7 חולים מתוכם 2 נפטרו. למרות שלא עברה ניסויים קליניים בבני אדם, אישר הFDA את השימוש בה לטיפול בחולים באבולה.    

## ראו גם
*אבולה
*התפרצות האבולה במערב אפריקה (2014–2015)

קטגוריה:תרופות לפי א'-ב'
קטגוריה:אבולה
ארכיפלג פטרוס הקדוש ופאולוס הקדוש

**ארכיפלג פטרוס הקדוש ופאולוס הקדוש** (בפורטוגזית: **Arquipélago de São Pedro e São Paulo**) הוא ארכיפלג הכולל 15 איים זעירים וסלעים באוקיינוס האטלנטי, בריבונות ברזיל.

## היסטוריה
הארכיפלג התגלה במקרה ב-20 באפריל 1511, במהלך מסע של הצי הימי הפורטוגלי. במהלך המסע, התרסקה קרוולת פטרוס הקדוש על האיים. הניצולים חולצו על ידי קרוולת פאולוס הקדוש. כך קיבלו האיים את שמם.

ב-16 בפברואר 1832 ביקר באיים צ'ארלס דרווין כחלק ממסעו על ספינת הביגל. דרווין תיעד את בעלי החיים שמצא באיים, ובהם סולה כחולת-רגל ועכבישים גדולים. הוא לא מצא ולו צמח אחד.

במהלך מלחמת העולם השנייה סופח האי מבחינה מינהלית לטריטוריית פרננדו די נורוניה.

ב-1 ביוני 2009 התרסק מטוס מדגם איירבוס A330-200 שהיה בטיסה 447 של אייר פראנס, בדרכו מריו דה ז'ניירו לפריז בסמוך לארכיפלג.

## תחנת המחקר
בשנת 1998 חנך חיל הים הברזילאי תחנת מחקר במקום, אשר מאוישת על ידי ארבעה חוקרים מתחלפים. התחנה נהרסה בצונאמי שפקד את האיים בין ה-5 ל-6 ביוני 2006. צוות התחנה מצא מחסה במגדלור, ולאחר זמן מה חולץ בידי ספינת דיג. בשנת 2007 הוקמה תחנה חדשה, גדולה יותר, מפותחת יותר וממוגנת יותר מקודמתה.
ממוזער|ימין|200px|מפה של הארכיפלג

## קישורים חיצוניים

* 

קטגוריה:ברזיל: איים
קטגוריה:איים באוקיינוס האטלנטי
קטגוריה:פרנמבוקו: גאוגרפיה
קטגוריה:האוקיינוס האטלנטי הטרופי
לחשוב כמו גבר

**לחשוב כמו גבר **(באנגלית: **Think Like a Man**) הוא סרט אמריקאי מסוג קומדיה רומנטית שבוים על ידי טים סטורי, נכתב על ידי קית' מרימן ודייוויד א. ניומן ומבוסס על הספר "Act Like a Lady, Think Like a Man" ("תתנהגי כמו ליידי, תחשבי כמו גבר") של סטיב הארווי משנת 2009. הסרט יצא ב-20 באפריל 2012 על ידי Screen Gems.

## עלילה
הסרט עוקב אחר עלילותיהם של 4 זוגות, אשר מכונים בסרט:
* "הילד של אמא" נגד "האמא הרווקה"
* "הלא-מתחייב" נגד "הבחורה שרוצה את הטבעת"
* "החולם" נגד "האישה שהיא הגבר של עצמה"
* "השחקן" נגד "הבחורה עם חוק ה-90 ימים"
כל אחת מהנשים קוראת את ספר העצות של סטיב הארווי "תתנהגי כמו ליידי, תחשבי כמו גבר", שמסביר להן כיצד לנהוג עם בני המין הנגדי. כאשר הגברים מגלים שהנשים מכורות לעצות של הארווי, הם מנסים להפוך את היוצרות עם בנות זוגן, פעולה שלאחר מכן גורמת לתוצאות הפוכות מאלו להן קיוו הגברים.

## צוות השחקנים

שישה שחקני כדורסל מקצועיים עשו הופעת קמע בתפקיד עצמם:
* מאט בארנס
* שאנון בראון
* דארן קוליסון
* מטא וורלד פיס
* רסואל בוטלר
* ליסה לסלי

## הצלחה ביקורית
הסרט קיבל ביקורות מעורבות. אתר Rotten Tomatoes נתן לסרט דירוג של 53%, המבוסס על 96 ביקורות עם דירוג ממוצע של 5.6/10. הסרט מחזיק גם ציון של 51 מתוך 100 באתר Metacritic, המבוסס על 30 ביקורות, המצביע על "ביקורות מעורבות או ממוצעות".

הסרט גרף למעלה מ-33.7 מיליון דולר במהלך סוף שבוע הפתיחה שלו תוך שהוא מדיח את הסרט "משחקי הרעב" מהמקום הראשון בקופות ארצות הברית, שם שהה במשך ארבעה שבועות. הסרט נשאר במקום הראשון גם במהלך השבוע השני שלו, כשגרף 17.6 מיליון דולר.

נכון ל-24 ביוני 2012, הסרט הכניס 91,547,205 דולר בארצות הברית ובקנדה, יחד עם 4,523,302 דולר במדינות אחרות, עם סכום כולל עולמי של 100,070,507 דולר. תקציב ההפקה של הסרט עמד על 12.5 מיליון דולר.

## פסקול
הפסקול של הסרט כולל שירים מאת קלי רולנד, ג'ניפר הדסון, קרי הילסון, ג'ון לג'נד ופיוצ'ר.

## סרט המשך
ב-28 ביוני 2012, הודיעו Screen Gems על תוכניות לסרט המשך בשם "לחשוב כמו גבר 2", עם אותם תסריטאים. ב-28 במאי 2013, החלה ההפקה לסרט ההמשך. הסרט יצא ב-20 ביוני 2014 בהקרנה בכורה בארצות הברית.

## קישורים חיצוניים
* 

## הערות שוליים

קטגוריה:סרטי 2012
קטגוריה:סרטים אמריקאיים
קטגוריה:סרטי קומדיה רומנטית
קטגוריה:זוכי פרסי ה-BET: קולנוע: הסרט הטוב ביותר
קטגוריה:סרטי טים סטורי
יורה מובסיסיאן

**יורה מובסיסיאן** (בארמנית: **Յուրա Մովսիսյան**; נולד ב-2 באוגוסט 1987) הוא כדורגלן עבר ארמני ששיחק בעמדת החלוץ.

## קריירת מועדונים
מובסיסיאן נולד בגיומרי שבארמניה ובגיל צעיר עזב עם משפחתו לקליפורניה שבארצות הברית בעקבות המלחמה בין ארמניה לאזרבייג'ן. בשנת  נבחר מובסיסיאן במקום הרביעי בדראפט של אותה שנה. ב-13 במאי 2006 הוא ערך את הופעת הבכורה שלו בהפסד 2-1 נגד די. סי. יונייטד. מובסיסיאן הפך לשחקן קבוע בהרכב הראשון עד סוף העונה המקצועית הראשונה שלו. ב-25 באפריל 2007 הוא הבקיע את שער הבכורה שלו בניצחון 0-3 נגד טורונטו.

בשנת  חתם בריאל סולט לייק. מובסיסיאן ערך את הופעת הבכורה שלו ב-17 בספטמבר 2007 בתיקו 2-2 נגד לוס אנג'לס גלאקסי. ב-1 בנובמבר 2008 מובסיסיאן הפך לשחקן הראשון אי פעם שמבקיע עבור ריאל סולט לייק בפלייאוף הליגה, בניצחון 0-1 נגד צ'יבאס ארצות הברית. בסיום עונת  זכה עם המועדון באליפות הראשונה בתולדותיו. ב-6 ביולי 2009, חתם בראנס והעסקה יצאה לפועל ב-1 בינואר 2010.

ב-7 במרץ 2010 הוא ערך את הופעת הבכורה שלו עבור ראנס במשחק הפתיחה של העונה בתיקו 0-0 נגד אסביירג, ב-14 באפריל 2010 הוא הבקיע את שער הבכורה שלו בניצחון 1-3 נגד סילקבורג. את עונתו הראשונה במועדון סיים מובסיסיאן עם 7 שערים ב-13 משחקים. מובסיסיאן שגילה יכולת גבוהה, עורר את תשומת לבם של דינמו קייב ורובין קאזאן שהביעו בו עניין.

בחורף  הוא חתם בקרסנודאר תמורת 2.5 מיליון אירו. מובסיסיאן ערך את הופעת הבכורה שלו במשחק הפתיחה של העונה ב-12 במרץ 2011 בתיקו 0-0 נגד אנז'י מחצ'קלה, משחק לאחר מכן הוא הבקיע את השער הראשון שלו בניצחון 0-2 נגד ספרטק נלצ'יק. בעונתו הראשונה במועדון כבש 9 שערים, ובעונת  נבחר לשחקן העונה של המועדון.

ב-8 בדצמבר 2012 חתם בספרטק מוסקבה ל-4.5 שנים תמורת 7.5 מיליון אירו ומשכורת של 1.5 מיליון אירו לעונה, ההעברה אשר נחשבת להעברה השביעית הכי יקרה בתולדות המועדון. ב-10 במרץ 2013, מובסיסיאן ערך את הופעת הבכורה שלו בספרטק נגד טרק גרוזני, באותו משחק מובסיסיאן הבקיע שלושער שהוביל לניצחון במשחק של קבוצתו 1-3, זה היה שלושער ראשון של מובסיסיאן בקריירה.

ב-15 בינואר 2016 הושאל לריאל סולט לייק עד דצמבר. ב-10 באוקטובר 2016 חתם על חוזה בקבוצה.

ב-25 במרץ 2018 הושאל ליורגודן מליגת העל השוודית לחצי עונה עם אופציה עד לסיום העונה.

ב-14 בספטמבר 2018 חתם בשיקגו פייר מה-MLS.

## קריירה בינלאומית
מובסיסיאן הוא בעל אזרחות ארמנית ובעל אמריקאית. ב-11 באוגוסט 2010, הוא ערך את הופעת הבכורה שלו עבור נבחרת ארמניה במשחק ידידות נגד .

## תארים
**ריאל סולט לייק**
*אליפות ארצות הברית: 

**אישיים**
*שחקן העונה בקרסנודאר: 
*מלך השערים בליגת העל הרוסית: 

## קישורים חיצוניים

קטגוריה:מהגרים מארמניה לארצות הברית
קטגוריה:כדורגלנים אמריקאים
קטגוריה:כדורגלנים ארמנים
קטגוריה:חלוצי כדורגל אמריקאים
קטגוריה:חלוצי כדורגל ארמנים
קטגוריה:גיומרי: כדורגלנים
קטגוריה:כדורגלני ספורטינג קנזס סיטי
קטגוריה:כדורגלני ריאל סולט לייק
קטגוריה:כדורגלני ראנס
קטגוריה:כדורגלני קרסנודאר
קטגוריה:כדורגלני ספרטק מוסקבה
קטגוריה:כדורגלני יורגודן
קטגוריה:כדורגלני שיקגו פייר
קטגוריה:כדורגלני נבחרת ארמניה
קטגוריה:ארמנים שנולדו ב-1987
קטגוריה:אמריקאים שנולדו ב-1987
ראנס (כדורגל)

**מועדון הכדורגל ראנֶס** (בדנית: **Randers FC**) הוא מועדון כדורגל דני מהעיר ראנס. הישג השיא של המועדון הוא זכייה בשני גביעי מדינה בשנת  ו-. המועדון מארח את משחקיו הביתיים באצטדיון אוטו פארק ראנס המכיל 10,300 מקומות.

## שיאים
*שיאן ההופעות - מדס פנגר (223 הופעות)
*מלך השערים - רוני שוורץ (41 שערים)
*ניצחון הליגה הכי גבוה - 0:5 נגד אולבורג בולדספילקלאב
*הפסד הליגה הכי גבוה - 6:1 נגד נורדסלאנד ונגד סונדריסקה
*מספר הצופים הכי גבוה בליגה - 11,824 צופים נגד ברונדבי
*רצף המשחקים הגבוה ללא הפסד - 16 (29.11.2009 - 5.5.2010)
*רצף הניצחונות הגבוה ביותר - 5 (13.4.2010 - 3.5.2010)
*רצף המשחקים הגבוה ללא ניצחון - 18 (31.5.2009 - 29.11.2009)

## תארים
* **[[הגביע הדני]]**: 2 זכיות 
** 2006, 2021
* **[[דירוג המשחק ההוגן של אופ"א]]**: 2 זכיות
** 2009, 2010

## קישורים חיצוניים

* 

קטגוריה:קבוצות כדורגל דניות
קטגוריה:קבוצות כדורגל שהוקמו ב-2003
ברונו אלווש

**ברונו אדוארדו רגופה אלווש** (בפורטוגזית: **Bruno Eduardo Regufe Alves**; נולד ב-27 בנובמבר 1981) הוא כדורגלן עבר פורטוגזי ששיחק בעמדת הבלם.

## קריירת מועדונים
אלווש החל את הקריירה שלו במחלקת הנוער של ורזים, ובגיל 16 עבר למחלקת הנוער של פורטו. לאחר שהושאל לפארנסה ויטוריה דה גימארייש ופורטו, בקיץ  חתם ל-5 שנים בפורטו. ב-15 באוקטובר 2005 קיבל כרטיס אדום במשחק נגד בנפיקה ליסבון לאחר שנגח בנונו גומש. בעונת  זכה עם המועדון באליפות.

ב-3 באוגוסט 2010 חתם בזניט סנקט פטרבורג תמורת 22 מיליון אירו. ב-30 באוקטובר 2010 אלבס הבקיע את השער הראשון שלו בניצחון 2–4 נגד א.א.ק. אתונה במסגרת הליגה האירופית.

ב-6 ביוני 2013 חתם בפנרבחצ'ה ל-3 שנים תמורת 5.5 מיליון אירו. ב-5 ביוני 2016 חתם בקליארי האיטלקית לשנתיים. ב-31 במאי 2017 חתם בגלאזגו ריינג'רס לשנתיים. ב-12 ביולי 2018 חתם בפארמה האיטלקית. ב-1 ביולי 2021 חזר לאחר 11 שנה לפורטוגל וחתם בפמליקאו, אך אחרי כמה שבועיים התיר את החוזה. ב-4 בספטמבר 2021 חתם באפולון סמירניס היוונית.

## קריירה בינלאומית
ביוני  אלווש ערך את הופעת הבכורה שלו בנבחרת פורטוגל בתיקו 1-1 נגד . אלווש זומן לסגל הנבחרת לקראת יורו 2008. ב-14 בנובמבר 2009 הבקיע את השער היחידי במשחק נגד  במסגרת פלייאוף מוקדמות מונדיאל 2010 שבסיומו עלתה פורטוגל. אלווש נכלל בסגל הנבחרת גם לקראת מונדיאל 2010, יורו 2012 ומונדיאל 2014.

## תארים
; פורטו
*אליפות פורטוגל: , , , 
*הגביע הפורטוגזי: , , 
*הסופר קאפ הפורטוגזי: , 

; זניט סנקט פטרבורג
*אליפות רוסיה: , 
*הסופר קאפ הרוסי: 

; פנרבחצ'ה
*אליפות טורקיה: 
*הגביע הטורקי: 

;נבחרת פורטוגל
*אליפות אירופה: 2016
; אישיים
*שחקן העונה בפורטוגל: 

## קישורים חיצוניים

קטגוריה:כדורגלנים פורטוגזים
קטגוריה:בלמי כדורגל פורטוגזים
קטגוריה:כדורגלני פורטו
קטגוריה:כדורגלני פארנסה
קטגוריה:כדורגלני ויטוריה דה גימארייש
קטגוריה:כדורגלני א.א.ק. אתונה
קטגוריה:כדורגלני זניט סנקט פטרבורג
קטגוריה:כדורגלני פנרבחצ'ה
קטגוריה:כדורגלני קליארי
קטגוריה:כדורגלני גלאזגו ריינג'רס
קטגוריה:כדורגלני פארמה
קטגוריה:כדורגלני פמליקאו
קטגוריה:כדורגלני אפולון סמירניס
קטגוריה:כדורגלני נבחרת פורטוגל
קטגוריה:כדורגלנים באולימפיאדת אתונה (2004)
קטגוריה:כדורגלני יורו 2008
קטגוריה:כדורגלני מונדיאל 2010
קטגוריה:כדורגלני יורו 2012
קטגוריה:כדורגלני מונדיאל 2014
קטגוריה:כדורגלני יורו 2016
קטגוריה:כדורגלני גביע הקונפדרציות 2017
קטגוריה:כדורגלני מונדיאל 2018
קטגוריה:ספורטאים פורטוגזים בטורקיה
קטגוריה:פורטוגזים שנולדו ב-1981
אלון מדנס

**אלון מדנס** (נולד בשנת 1976) הוא קצין בצה"ל בדרגת אלוף-משנה שתפקידו האחרון בצה"ל היה נספח זרוע היבשה בארצות הברית. לפני כן שימש קצין אג"ם של פיקוד המרכז, מפקד עוצבת ברעם ומפקד גדוד 101. בעל צל"ש אלוף על לחימתו במבצע חומת מגן.

## ביוגרפיה
נולד וגדל בקריית אונו והתחנך בתיכון בן צבי ביישוב.

מדנס התגייס לצה"ל בשנת 1995, התנדב לצנחנים ושובץ בגדוד 202. עבר מסלול הכשרה כלוחם וקורס מ"כים חי"ר. לאחר הקורס שימש כמפקד כיתה בבא"ח צנחנים. לאחר קורס קציני חי"ר שב לגדוד 202, ומונה למפקד מחלקת הסיור בפלוגה המסייעת. בהמשך שימש סגן מפקד פלוגת מסלול. לאחר מכן מונה למפקד פלוגת מסלול של גדוד 202. בשנת 1999 מונה למפקד פלוגה בבה"ד 1, ושימש בתפקיד בפרוץ האינתיפאדה השנייה. לאחר מכן מונה למפקד הפלוגה המסייעת של גדוד 202, ושימש בתפקיד במהלך מבצע חומת מגן. הוא הוביל את הפלוגה בלחימתה בקרב שכם, בין היתר כנגד המחבלים שהתבצרו בקסבה. על פועלו וחתירתו למגע עם האויב עוטר בצל"ש אלוף, ממפקד פיקוד המרכז, יצחק איתן. בשנת 2002 מונה לסגן מפקד גדוד 202, בתחילת 2003 פיקד על מבצע למעצרו של ראש החזית הדמוקרטית בשכם, במהלך המבצע נפצע באורח בינוני מקליע שפגע ברגלו, לאחר שהחלים חזר לתפקידו, כסגן מפקד הגדוד. בהמשך יצא ללימודי משפטים בקריה האקדמית אונו, בסיומם מונה בשנת 2006 לקצין אג"ם של חטיבת הצנחנים. לאחר מכן יצא ללימודים בפו"ם.

בשנת 2009 הועלה לדרגת סא"ל ומונה לראש ענף נשק מסייע גדודי בחטיבת ביסלמ"ח, ושימש בתפקיד עד שנת 2010. בהמשך מונה למפקד גדוד 101 בין השנים 2010–2012. בתקופתו כמפקד הגדוד עורר את כעסם של ראשי ישיבות ההסדר, לאחר שלא הסכים לשלוח לוחמים בוגרי ישיבות ההסדר, מהמסלול לקורס מ"כים, בהמשך החלטתו בוטלה בהתערבות מפקדיו. לאחר מכן שימש כמפקד צוות במכללה לפיקוד טקטי בין השנים 2012–2014. ב-6 באוגוסט 2014 הועלה לדרגת אל"ם ומונה למפקד עוצבת ברעם. בתקופתו כמפקד החטיבה, הוביל הקמת מכשול מלאכותי נרחב בגבול גזרת החטיבה, במסגרת הקמת המכשול, כוחות הנדסיים חצבו וחשפו במדרונות ההרים הסמוכים ליישובים צמודי הגדר, ויצרו מצוקים גבוהים ומלאכותיים, דבר האמור להקשות ולכרסם משמעותית ביתרון שמעניק לחזבאללה, השטח ההררי התלול והצמחייה הסבוכה. את תפקידו סיים ב-16 ביוני 2016. ביולי 2016 מונה לקצין אג"ם של פיקוד המרכז, ושימש בתפקיד עד אוגוסט 2018. בסיום תפקידו יצא ללימודים במב"ל מחזור מ"ו. ב-2019 מונה לנספח יבשה בארצות הברית.

באוגוסט 2022 יצא ספרו: "הקרב במוצב הדיסקוטק".

## חיים אישיים והשכלה
מדנס נשוי לדנה ואב לשלושה. בעל תואר ראשון במשפטים מהקריה האקדמית אונו ובוגר המכללה לביטחון לאומי ותואר שני מאוניברסיטת חיפה.

## לקריאה נוספת
* אלון מדנס, "**הקרב במוצב הדיסקוטק **", הוצאת כריכה, 2022.

## קישורים חיצוניים

* .
* .
* .
* .
* אתר הספר: הקרב במוצב הדיסקוטק מאת אלון מדנס, אוגוסט 2022.
* .
* אפרים לפיד, '''אלון מדנס, הקרב במוצב הדיסקוטק''' - למות מבושה או להתגבר על הפחד.

## הערות שוליים

קטגוריה:מפקדי עוצבת ברעם
קטגוריה:מעוטרי צל"ש אלוף
קטגוריה:מפקדי גדוד 101
קטגוריה:קציני אג"ם של פיקוד המרכז
קטגוריה:נספחי זרוע היבשה בארצות הברית
קטגוריה:בוגרי הקריה האקדמית אונו: משפטים
קטגוריה:בוגרי המכללה לביטחון לאומי
קטגוריה:אלופי-משנה בצה"ל
קטגוריה:ישראלים שנולדו ב-1976
טוברנו פינאס

**טוברנו מאריניו פרוקטו פינאס** (נולד ב-25 בנובמבר 1985 בווניקה שבסורינאם) הוא כדורגלן עבר הולנדי ששיחק בעמדת המגן השמאלי.

## קריירה
פינאס שיחק במחלקת הנוער של א.ז. אלקמאר ואת הקריירה המקצוענית שלו החל בקבוצת ר.ק.ס ואלבייק. לאחר מכן שיחק גם בטלסטאר ספורטקלאב ובאלמיירה סיטי, ובקיץ  הגיע לישראל וחתם במכבי נתניה. ב-27 באוגוסט 2011 ערך את הופעת הבכורה שלו בליגת העל, בניצחון 3–1 נגד עירוני קריית שמונה. את עונת 2011/2012 סיים עם שני בישולים ב-36 משחקים ועזר לקבוצתו לסיים במקום הרביעי שהוביל למוקדמות הליגה האירופית. ב-19 ביולי 2012 ערך את הופעת הבכורה שלו באירופה, בהפסד 1–2 לקופס הפינית.

ב-16 בינואר 2013 הושאל פינאס להפועל חיפה. לאחר שבוע זכה עם הקבוצה בגביע הטוטו, ובסיום עונת 2012/2013 סייע לה להישאר בליגת העל. בקיץ  חזר למכבי נתניה, לאחר שירדה לליגה לאומית. ב-28 באפריל 2014 הבקיע את שער הבכורה שלו בקבוצה, בתיקו 2–2 נגד מכבי אחי נצרת. בעונה זו סייע לקבוצה לעלות בחזרה לליגת העל, והעפיל עמה לגמר גביע המדינה, שם הפסידה 0–1 לעירוני קריית שמונה.

בקיץ  חתם בעירוני קריית שמונה. כבר במשחק הראשון של העונה הורחק כרבע שעה לאחר שנכנס כמחליף, ובסך הכל בעונת 2014/2015 ערך 19 הופעות בליגה. לאחר יותר מחצי שנה שלא שיחק, ב-21 בינואר 2016 חתם בהפועל רמת גן מהליגה הלאומית, ובמדיה כבש שער אחד ב-11 הופעות עד תום העונה.

בינואר  חתם באוסטזאן מהליגה השלישית בהולנד.

## קישורים חיצוניים

קטגוריה:כדורגלנים הולנדים
קטגוריה:כדורגלנים סורינאמים
קטגוריה:מגני כדורגל הולנדים
קטגוריה:מגני כדורגל סורינאמים
קטגוריה:כדורגלני ואלבייק
קטגוריה:כדורגלני טלסטאר ספורטקלאב
קטגוריה:כדורגלני אלמיירה סיטי
קטגוריה:כדורגלני מכבי נתניה
קטגוריה:כדורגלני הפועל חיפה
קטגוריה:כדורגלני עירוני קריית שמונה
קטגוריה:כדורגלני הפועל רמת גן
קטגוריה:כדורגלנים זרים בישראל
קטגוריה:ספורטאים סורינאמים בישראל
קטגוריה:ספורטאים הולנדים בישראל
קטגוריה:הולנדים שנולדו ב-1985
רוני שוורץ

**רוני שוורץ נילסן** (נולד ב-29 באוגוסט 1989) הוא כדורגלן דני-יהודי המשחק בעמדת החלוץ .

## קריירה
שוורץ התחיל את הקריירה שלו במחלקת הנוער של אולבורג, ובינואר  חתם בקבוצה הבוגרת. למרות שסומן ככישרון עולה וכאחד משחקני עתיד של המועדון, שוורץ לא הצליח לעמוד בציפיות והוא שימש לרוב כשחקן מחליף. בקיץ  סיים את חוזהו באולבורג וחתם בראנס שירדה באותה עונה לליגה השנייה.

בעונתו הראשונה במועדון שוורץ הבקיע 8 שערים והיה שותף לחזרה של המועדון לליגה הראשונה. בעונת  הבקיע 14 שערים והיה מלך השערים באותה עונה של המועדון ובמקום ה-3 בליגה, ובאותה עונה סיים המועדון במקום ה-3 בליגה ובמקום השני בגביע דבר שהוביל להארכת חוזהו של שוורץ עד קיץ .

ב-11 ביוני 2014 חתם שוורץ בגנגאן והפך לדני השלישי שמצטרף למועדון אחר לארס יאקובסן וג'ונאס לוסי.

ב-26 בינואר 2016, שוורץ הושאל באסביירג.

ב-24 באוגוסט 2016, שוורץ חתם בוואסלנד-בוורן.

ב-22 בינואר 2018, שוורץ חתם לשנתיים בספרסבורג 08 מליגת העל הנורווגית. שוורץ היה שותף לעלייה של הקבוצה לשלב הבתים של הליגה האירופית בעונת 2018/2019.

ב-30 באוגוסט 2018, שוורץ חתם בסילקבור.

בינואר , שוורץ חתם לשנתיים וחצי במיטיולן.

ב-4 בינואר 2021, שוורץ חתם לשנתיים וחצי בצ'רלטון את'לטיק מהפוטבול ליג הראשונה.

בינואר  שוורץ חתם בוונדסיסל.

ב-27 במרץ 2024 חתם בפרדריקיה.

## קישורים חיצוניים

קטגוריה:ספורטאים יהודים דנים
קטגוריה:כדורגלנים יהודים
קטגוריה:כדורגלנים דנים
קטגוריה:חלוצי כדורגל דנים
קטגוריה:חלוצי כדורגל יהודים
קטגוריה:כדורגלני אולבורג
קטגוריה:כדורגלני ראנס
קטגוריה:כדורגלני גנגאן
קטגוריה:כדורגלני ברונדבי
קטגוריה:כדורגלני אסביירג
קטגוריה:כדורגלני ואסלנד-בוורן
קטגוריה:כדורגלני סרפסבורג 08
קטגוריה:כדורגלני סילקבור
קטגוריה:כדורגלני מיטיולן
קטגוריה:כדורגלני צ'רלטון את'לטיק
קטגוריה:ספורטאים דנים בצרפת
קטגוריה:ספורטאים זרים בבלגיה
קטגוריה:ספורטאים זרים בנורווגיה
קטגוריה:ספורטאים דנים באנגליה
קטגוריה:דנים שנולדו ב-1989
ציון רצון

**ציון רצון** (נולד בשנת 1975) הוא קצין בצה"ל בדרגת תת-אלוף. המשמש כמפקד המכללה הבין-זרועית לפיקוד ולמטה. בעבר שימש בין היתר כמפקד אוגדת הבשן, ראש מטה פיקוד הדרום, מפקד חטיבת כפיר, ראש מחלקת אימונים בזרוע היבשה, מפקד עוצבת ברעם ומפקד גדוד 50.
ממוזער|256x256 פיקסלים|מפקד חטיבת כפיר אל"ם ציון רצון

## ביוגרפיה
רצון התגייס לצה"ל בשנת 1993, ושובץ בגדוד 932 בחטיבת הנח"ל. לאחר קורס קציני חי"ר, שב לגדוד 932 ושימש כמפקד מחלקה. לאחר מכן מונה למפקד פלוגת מסלול בגדוד 932. בהמשך שימש כקצין מבצעים גדודי.

במהלך המערכה ברצועת הביטחון פיקד על פלוגת החוד בגדוד 932, שכללה בתחילה פיקוד על מוצב צה״ל בינת ג'בייל והוצאת מבצעים למארבי משך על הקו האדום ברכס ברעשית - שקיף א נימל. בהמשך פיקוד על מוצב רותם שהיה מוצב חודר כ-14 ק״מ מצפון לראש הנקרה. בתקופה זאת המוצב ספג באופן קבוע ירי של פצצות מרגמה וטילי נ״ט מידי חזבאללה וב-16 במאי 2000 יחד עם מפקד הגדוד נדב פדן העביר את השליטה במוצב לידי צבא דרום לבנון, וסייע לאחר יומיים לצד״ל להדוף מתקפת מחבלים על מוצב רותם, ולגבות מחיר של 47 הרוגים ועשרות פצועים לחזבאללה.

לאחר מכן, מונה לסגן מפקד גדוד 932 בין השנים 2002–2003. לאחר מכן מונה לקצין אג"ם של חטיבת הנח"ל בין השנים 2003–2005. לאחר מכן יצא ללימודים בפו"ם. בשנת 2006, בעיצומה של מלחמת לבנון השנייה, הועלה לדרגת סא"ל ומונה למפקד גדוד 50, והוביל את הגדוד בהמשך הלחימה עד לסיומה, בתפקיד זה שירת עד שנת 2008. בהמשך כיהן כסגן מפקד חטיבת הנח"ל בין השנים 2008–2010. בשנת 2010 מונה לקצין אג"ם של עוצבת הגליל, ושימש בתפקיד עד שנת 2012.

באמצע יוני 2012 הועלה לדרגת אל"ם ומונה למפקד עוצבת ברעם, ושירת בתפקיד עד 6 באוגוסט 2014. בהמשך היה חניך במכללה לביטחון לאומי במחזור מ"ב (2015-2014). לאחר מכן מונה לראש מחלקת אימונים בזרוע היבשה בין השנים 2015–2017. ב-29 במרץ 2017 מונה למפקד חטיבת כפיר, ושימש בתפקיד עד 4 ביולי 2019, בסיום תפקידו הועלה לדרגת תא"ל. ב-31 ביולי 2019 מונה לראש מטה פיקוד הדרום, תפקיד בו שירת עד אוגוסט 2022. ב-19 בספטמבר 2022 מונה למפקד אוגדת הבשן. ב-11 באוגוסט 2025 סוכם על מינויו למפקד המכללה הבין-זרועית לפיקוד ולמטה.

## חיים אישיים
רצון מתגורר באבן יהודה, נשוי למיכל ואב לארבעה. בעל תואר ראשון במנהל עסקים מהמרכז האקדמי רופין, ותואר שני במדעי המדינה ובביטחון לאומי מאוניברסיטת חיפה.

## קישורים חיצוניים

* 
* 

## הערות שוליים

קטגוריה:מפקדי גדוד 50
קטגוריה:מפקדי עוצבת ברעם
קטגוריה:מפקדי חטיבת כפיר
קטגוריה:ראשי מטה פיקוד הדרום
קטגוריה:מפקדי אוגדת הבשן
קטגוריה:תתי-אלופים בצה"ל
קטגוריה:בוגרי המכללה לביטחון לאומי
קטגוריה:בוגרי המרכז האקדמי רופין
קטגוריה:בוגרי אוניברסיטת חיפה
קטגוריה:אבן יהודה: אישים
קטגוריה:מפקדי אוגדות במלחמת חרבות ברזל
קטגוריה:ישראלים שנולדו ב-1975
חסאן יבדה

**חסאן יבדה** (בערבית: **حسان يبدة**; נולד ב-14 במאי 1984) הוא כדורגלן עבר אלג'ירי המשחק בעמדת הקשר.

## קריירת מועדונים
יבדה התחיל את הקריירה שלו במחלקת הנוער של אוסר. בינואר  הוא הושאל לסטאד לבאל. בשנת  הושאל ללה מאן, ב-17 בפברואר 2007 ערך את הופעת הבכורה שלו בליגה 1 בהפסד 0–2 לסושו בו הבקיע שער עצמי, וזו הייתה ההופעה היחידה של השחקן באותה עונה. בעונת  יבדה הפך לשחקן הרכב קבוע בלה מאן ועזר לה לסיים במקום ה-9 באותה עונה.

ב-29 במאי 2008 הוא חתם על חוזה לארבע שנים בבנפיקה ליסבון אליה הגיע בהעברה חופשית. בפברואר  הבקיע את שער הבכורה שלו בתיקו 1-1 נגד פורטו. ב-1 בספטמבר 2009 הושאל לפורטסמות' עד לסיום העונה. ב-3 באוקטובר, הבקיע את שער הבכורה שלו בניצחון 1–2 נגד וולברהמפטון וונדררס. בסיום העונה ירד עם המועדון לליגת המשנה. ב-27 באוגוסט 2010 יבדה הושאל לנאפולי האיטלקית עד לסיום העונה. ב-21 בנובמבר הוא הבקיע את השער הראשון שלו בניצחון 1–2 נגד בולוניה במסגרת הקופה איטליה.

ב-22 באוגוסט 2011 יבדה חתם בגרנדה, ל-3 שנים. ב-27 באוגוסט הוא ערך את הופעת הבכורה שלו בהפסד 0–1 נגד ריאל בטיס.

ב-15 באוגוסט 2014 יבדה חתם לשנה אחת בפוג'יירה.

את עונת  התחיל כשחקן חופשי ובינואר  חתם בבלננסש מליגת העל הפורטוגזית בה שיחק עונה וחצי.

## קריירה בינלאומית
בצעירותו, יבדה שיחק בנבחרת הנוער של צרפת ובשנת  זכה איתה באליפות העולם בכדורגל עד גיל 17. בסופו של דבר הוא החליט לשחק עבור נבחרת אלג'יריה. בספטמבר  נכלל לראשונה בסגל הנבחרת במשחק נגד  בו הוא לא שיחק. ב-11 באוקטובר 2009 הוא ערך את הופעת הבכורה שלו בניצחון 1–3 נגד  במסגרת מוקדמות מונדיאל 2010. בשנת  השתתף עם הנבחרת בגביע אפריקה לאומות 2010 ובמונדיאל 2010. ב-27 במרץ 2011 הוא הבקיע את שער הבכורה שלו בנבחרת בניצחון 0–1 נגד  במסגרת מוקדמות גביע אפריקה לאומות 2012. יבדה נכלל בסגל הנבחרת לקראת מונדיאל 2014 והוא היה שותף להעפלה ההיסטורית של הנבחרת לשמינית הגמר.

## תארים
; בנפיקה ליסבון
*אליפות פורטוגל: 

## קישורים חיצוניים

קטגוריה:כדורגלנים אלג'יראים
קטגוריה:קשרי כדורגל אלג'יראים
קטגוריה:קשרי כדורגל צרפתים
קטגוריה:כדורגלנים צרפתים
קטגוריה:כדורגלני אוסר
קטגוריה:כדורגלני לאוואל
קטגוריה:כדורגלני לה מאן
קטגוריה:כדורגלני בנפיקה ליסבון
קטגוריה:כדורגלני פורטסמות'
קטגוריה:כדורגלני נאפולי
קטגוריה:כדורגלני גרנדה
קטגוריה:כדורגלני אודינזה
קטגוריה:כדורגלני בלננסש
קטגוריה:כדורגלני נבחרת אלג'יריה
קטגוריה:כדורגלני גביע אפריקה לאומות 2010
קטגוריה:כדורגלני מונדיאל 2010
קטגוריה:כדורגלני מונדיאל 2014
קטגוריה:צרפתים ממוצא אלג'יראי
קטגוריה:קבילים
קטגוריה:אלג'יראים שנולדו ב-1984
קטגוריה:צרפתים שנולדו ב-1984
מאיר מייקין

**מאיר מייקין** (1919 – אוקטובר 2005) היה רופא ישראלי, מראשוני האורתופדים בישראל והמנהל הראשון של המחלקה האורתופדית בבית החולים הדסה עין כרם בירושלים.

## קורות חיים
מייקין נולד בבריטניה, והחל בלימודי רפואה בגיל 16. בגיל 22 הוסמך כרופא, ושירת כרופא בצבא בריטניה במלחמת העולם השנייה. הוא השתתף במערכה בנורמנדי ובשחרור מחנה ברגן-בלזן. עוטר באותות הצטיינות של ארצו ושל צרפת. בשלהי שירותו הצבאי נישא מייקין ללילי אהובה פריד, ונולדו להם שלושה ילדים.

מייקין עלה לארץ ישראל ב-1946. הוא עבד במחלקה הכירורגית בבית החולים הדסה הר הצופים, ושהה בו גם בעת המצור על ההר במלחמת העצמאות. הוא יצא להשתלמות באורתופדיה באוניברסיטת קולומביה שבארצות הברית וב-1955 שב לישראל והקים את המחלקה לאורתופדיה בבית החולים הדסה (לימים בית החולים הדסה עין כרם). הוא ניהל את המחלקה עד ליציאתו לפנסיה בשנת 1984.

מייקין גילה עניין בשיקום ילדים עם מוגבלויות, ובשנת 1959 מונה במקביל לתפקידו כמנהל מחלקה גם כמנהל הרפואי של בית החולים אלי"ן.

מייקין היה מהמובילים בטיפול בנפגעי מחלת הפוליו, שהכתה בישראל בשנות החמישים. היה מחלוצי הטיפול בעיוותים בעמוד השדרה, במיוחד בילדים. פרסם כמאה מאמרים מדעיים, העמיד תלמידים רבים (שכמה מהם ניהלו לימים בעצמם מחלקות אורתופדיות) וכיהן כיושב ראש איגוד הכירורגים בישראל. הישגיו זכו להכרה בינלאומית. בין השאר הוזמן לאיראן בימי שלטון השאה כדי לנתח שם אישים רמי מעלה.

## מקורות
* 

## ראו גם
*אליהו ויור

## קישורים חיצוניים

## הערות שוליים

קטגוריה:ישראלים ילידי בריטניה
קטגוריה:אורתופדים ישראלים
קטגוריה:רופאים צבאיים בריטים
קטגוריה:רופאים צבאיים יהודים
קטגוריה:כירורגים ביישוב
קטגוריה:כירורגים ישראלים
קטגוריה:ישראלים במלחמת העצמאות
קטגוריה:סגל מרכז רפואי הדסה
קטגוריה:רופאים יהודים בריטים
קטגוריה:עולים לאחר מלחמת העולם השנייה
קטגוריה:ירושלים: רופאים
קטגוריה:יהודים בצבא הבריטי במלחמת העולם השנייה
קטגוריה:יהודים הקבורים בהר המנוחות
קטגוריה:ישראלים שנולדו ב-1919
קטגוריה:ישראלים שנפטרו ב-2005
קרב אוריקה

שמאל|250 פיקסלים
**קרב אוריקה** (בפורטוגזית: Batalha de Ourique) התחולל ב-25 ביולי 1139 כחלק מהרקונקיסטה ובו הביסו כוחות עליהם פיקד אפונסו הנריקש את כוחות אל-מוראביטון המורים בפיקודו של עלי אבן יוסוף.

למרות העובדה שכוחות פורטוגל הנוצרית היו בנחיתות מספרית, הצבאות המוסלמיים נחלשו על ידי בעיות מנהיגות פנימיות, מה שהוביל לניצחונו של אפונסו. אחרי הניצחון הכריז אפונסו על עצמאותה של פורטוגל כממלכה והוכתר למלך תחת השם אפונסו הראשון. כך, נוסדה רשמית ממלכת פורטוגל, תחת מלכות השושלת הראשונה של הענף הפורטוגזי של בית בורגונדי הצרפתי.

על פי המסורת, במהלך הקרב, אפונסו, עם תמיכה מהאצילים ומחייליו, הצליח להביס ולהמית חמישה מלכים מוריים. ניצחון זה מתבטא בסמל פורטוגל, המופיע גם על דגל המדינה, ובו יש במרכז חמישה מגינים המסמלים את המלכים המורים שהובסו.

על פי מסורת נוספת, הופיע יעקב בן זבדי (שזהו יום הקדוש שלו) או ישו (על פי גרסאות אחרות) בחלומו של אפונסו ערב הקרב והבטיח לו ניצחון.

## קישורים חיצוניים

קטגוריה:ערכים שבהם תבנית בריטניקה אינה מתאימה
אוריקה
אוריקה
אבינועם סטולוביץ'

**אבינועם סטולוביץ**' (נולד ב-23 בינואר 1975) הוא קצין בצה"ל בדרגת אלוף-משנה במילואים, אשר כיהן בעבר כמפקד המרכז לאימונים באש במל"י, סגן מפקד אוגדת עזה, מפקד חטיבת החרמון, מפקד בא"ח גולני ומפקד גדוד 13.

## ביוגרפיה
סטולוביץ' נולד וגדל בתל אביב. בן לפרופ' חיים סטולוביץ' ואחיו של הרב אליהו סטולוביץ', רב גוש כפר ויתקין. הוא למד בישיבה התיכונית נתיב מאיר ובישיבת מרכז הרב.

התגייס לצה"ל, שובץ בחטיבת גולני והתקבל לסיירת גולני. עבר הכשרה כלוחם, קורס מ"כים חי"ר ויצא לקורס קציני חי"ר. עם סיום הקורס חזר לסיירת ומונה למפקד צוות, ולקח חלק בלחימה בדרום לבנון. בהמשך שימש כמפקד פלוגה רובאית. לאחר מכן מונה למפקד פלוגה ביחידת אגוז. לאחר מלחמת לבנון השנייה מונה לסגן מפקד יחידת אגוז. לאחר מכן מונה למפקד מחזור בבא"ח גולני.

ב-25 במרץ 2009 הועלה לדרגת סא"ל ומונה למפקד גדוד 13. במהלך תפקידו, הגדוד בפיקודו תפס קו בגבול רצועת עזה, במהלכו סיכל ניסיון פיגוע במעבר קרני, בו הפעילו המחבלים בין היתר סוסים ועליהם מטעני חבלה. בקרב שהתפתח הרגו לוחמי הגדוד ארבעה מחבלים. את תפקידו סיים ב-5 במאי 2011. בהמשך מונה לסגן מפקד חטיבת גולני בין השנים 2011–2012. לאחר מכן מונה למפקד בא"ח גולני בין השנים 2012–2014. במבצע צוק איתן קיבל פיקוד על גדס"ר גולני לאחר שמפקד הגדוד, רועי לוי, נפצע, והוביל אותו בלחימה עד לסיום המבצע.

ב-9 בספטמבר 2014 הועלה לדרגת אל"ם ומונה למפקד חטיבת החרמון. במרץ 2015 קיבל הערה פיקודית ממפקד פיקוד הצפון, אביב כוכבי, בשל פציעת קצינה ממוקש בגזרת החטיבה. בשנת 2016 סיים את תפקידו. בהמשך היה חניך במכללה לביטחון לאומי במחזור מ"ד (2017-2016). לאחר מכן מונה לסגן מפקד אוגדת עזה בין השנים 2017–2018. במאי 2018 מונה למפקד המרכז לאימונים באש (מא"ש) במל"י, וכיהן בתפקיד עד 2019.

בינואר 2022 השתחרר מצה"ל.

## חיים אישיים
נשוי למוריה, אחותו של סרן  שנהרג במלחמת לבנון השנייה. לאחר נישואיו התגורר ביישוב קרני שומרון במשך מספר שנים. כיום מתגורר ביישוב פסגות.

## קישורים חיצוניים

* יואב איתיאל, צמודי קרקע, "מגזין המושבות" גיליון 397,  06.12.2013.
* .
* שוש מולא, המג"דים מדברים, ידיעות אחרונות מוסף "**7 ימים**",  01.05.2009, כפי שהועלה באתר פרש.
* .
* 

## הערות שוליים

קטגוריה:לוחמי סיירת גולני
קטגוריה:מפקדי חטיבת החרמון
קטגוריה:בוגרי ישיבת נתיב מאיר
קטגוריה:בוגרי ישיבת מרכז הרב
קטגוריה:מפקדי גדוד 13
קטגוריה:קרני שומרון: אישים
קטגוריה:פסגות: אישים
קטגוריה:מפקדי המרכז לאימונים באש
קטגוריה:אלופי-משנה בצה"ל
קטגוריה:סגני מפקד אוגדת עזה
קטגוריה:ישראלים שנולדו ב-1975
דין פורמן

**דין פורמן** (באנגלית: **Dean Furman**; נולד ב-22 ביוני 1988) הוא כדורגלן אנגלי-דרום אפריקאי ממוצא יהודי המשחק באלטרינצ'ם.

## קריירת מועדונים
פורמן התחיל את הקריירה שלו במחלקת הנוער של צ'לסי, אך לאחר שלא זכה לשחק בקבוצה הבוגרת עזב. ב-10 במאי 2006 חתם בגלאזגו ריינג'רס והוא שימש כקפטן מחלקת הנוער. ב-24 באוקטובר 2007 חתם על חוזה חדש לשנתיים במועדון. ב-10 במאי 2008 פורמן ערך את הופעת הבכורה שלו עבור ריינג'רס נגד דנדי יונייטד. ב-27 באוגוסט 2008, הושאל לברדפורד סיטי עד ינואר .

ב-29 ביוני 2009, חתם לשלוש שנים באולדהאם אתלטיק. ב-14 באוגוסט 2010 הבקיע שער שזכה בתואר שער בעונה של אותה עונה. בעונת  קיבל את סרט הקפטן.

ב-14 במרץ 2013 הושאל לדונקסטר רוברס עד לסיום העונה, וב-12 ביולי 2013, פורמן חתם על חוזה לשנתיים במועדון.

ב-28 באוגוסט 2020, פורמן חתם בקרלייל יונייטד מהפוטבול ליג השנייה.

בקיץ  פורמן חתם באלטרינצ'ם.

## קריירה בינלאומית
ב-19 באוגוסט 2008 זומן לראשונה לסגל נבחרת דרום אפריקה לקראת משחק ידידות נגד , אך לא שותף באותו משחק. ב-8 בספטמבר 2012 ערך את הופעת הבכורה שלו במשחק ידידות נגד , כשנה לאחר מכן הבקיע את שער הבכורה שלו בנבחרת נגד . פורמן נכלל בסגל הנבחרת הסופי לקראת גביע אפריקה לאומות 2013. פורמן נבחר לאיש המשחק בניצחון 0-2 נגד .

## קישורים חיצוניים

קטגוריה:כדורגלנים יהודים
קטגוריה:כדורגלנים דרום אפריקאים
קטגוריה:כדורגלנים אנגלים
קטגוריה:ספורטאים יהודים דרום אפריקאים
קטגוריה:קשרי כדורגל יהודים
קטגוריה:קשרי כדורגל אנגלים
קטגוריה:קייפטאון: כדורגלנים
קטגוריה:ספורטאים יהודים בריטים
קטגוריה:כדורגלני צ'לסי
קטגוריה:כדורגלני גלאזגו ריינג'רס
קטגוריה:כדורגלני אולדהאם אתלטיק
קטגוריה:כדורגלני דונקסטר רוברס
קטגוריה:כדורגלני סופרספורט יונייטד
קטגוריה:כדורגלני נבחרת דרום אפריקה
קטגוריה:כדורגלני גביע אפריקה לאומות 2013
קטגוריה:כדורגלני גביע אפריקה לאומות 2015
קטגוריה:כדורגלני גביע אפריקה לאומות 2019
קטגוריה:אנגלים שנולדו ב-1988
קטגוריה:דרום אפריקאים שנולדו ב-1988
כריסטופר סאמבה

**כריסטופר סאמבה** (נולד ב-28 במרץ 1984) הוא כדורגלן עבר קונגולזי-צרפתי המשחק בעמדת הבלם.

## קריירת מועדונים
סאמבה נולד בקרטיי להורים מהגרים מהרפובליקה של קונגו, סאמבה התחיל את הקריירה שלו בסדאן מהליגה השנייה. למרות שרשם רק 3 הופעות, הוא חתם בקיץ  בהרטה ברלין. 

ב-25 בינואר 2007 חתם בבלקברן רוברס ל-3 וחצי שנים תמורת 450,000 פאונד. הוא ערך את הופעת הבכורה שלו במסגרת הסיבוב הרביעי של הגביע האנגלי נגד לוטון טאון. ב-31 בינואר הוא ערך את הופעת הבכורה שלו בליגה בהפסד 3-0 נגד צ'לסי. ב-17 במרץ 2008, סאמבה הבקיע את השער הראשון שלו בבלקבורן בהפסד 2-1 נגד וסטהאם יונייטד. את עונתו הראשונה בבלקבורן הוא סיים עם 19 הופעות בכל המסגרות ו-2 שערים. ב-22 באוקטובר 2007, האריך את חוזהו עד קיץ . בעונת  שיחק לסירוגין גם בעמדת החלוץ. בנובמבר  חתם ל-5 שנים נוספות במועדון. ב-13 במרץ 2010 ערך את ההופעה ה-100 שלו בה הוא גם הבקיע בניצחון 0-2 נגד פולהאם. ב-3 במאי 2010, סאמבה כבש את שער הניצחון בניצחון 1-2 נגד ארסנל. את עונת  התחיל סאמבה כקפטן המועדון, אך לאחר 4 חודשים סרט הקפטן נלקח ממנו לאחר שהביע את רצונו לעזוב את המועדון.

ב-24 בפברואר 2012, סאמבה חתם באנז'י מחצ'קלה ל-4 שנים. ב-5 במרץ 2012 הוא ערך את הופע הבכורה שלו באנז'י ניצחון 0-1 נגד דינמו מוסקבה. ב-6 במאי 2012 הוא הבקיע את שער הבכורה שלו בניצחון 1-3 בבית נגד רובין קאזאן.

ב-13 בינואר 2013, סאמבה חתם ל-4 וחצי שנים בקווינס פארק ריינג'רס תמורת 12.5 מיליון פאונד.

ב-2 ביולי 2013 חזר סאמבה לאנז'י מחצ'קלה.

ב-29 באוגוסט 2013 סאמבה חתם בדינמו מוסקבה.

## קריירה בינלאומית
סאמבה החל לשחק בנבחרת קונגו בשנת , והוא היה אף הקפטן שלה.

## קישורים חיצוניים

קטגוריה:כדורגלנים מהרפובליקה של קונגו
קטגוריה:כדורגלנים צרפתים
קטגוריה:הרפובליקה של קונגו: בלמי כדורגל
קטגוריה:בלמי כדורגל צרפתים
קטגוריה:קרטיי: כדורגלנים
קטגוריה:כדורגלני סדאן
קטגוריה:כדורגלני הרטה ברלין
קטגוריה:כדורגלני בלקברן רוברס
קטגוריה:כדורגלני אנז'י מחצ'קלה
קטגוריה:כדורגלני קווינס פארק ריינג'רס
קטגוריה:כדורגלני דינמו מוסקבה
קטגוריה:כדורגלני פנאתינאיקוס
קטגוריה:כדורגלני אסטון וילה
קטגוריה:כדורגלני נבחרת הרפובליקה של קונגו
קטגוריה:צרפתים שנולדו ב-1984
קטגוריה:קונגולזים שנולדו ב-1984
יובל שבתאי

**יובל שבתאי** (נולד ב-18 בדצמבר 1986) הוא כדורגלן עבר ישראלי ששיחק בעמדת הקשר.

## קריירה
שבתאי החל לשחק כדורגל במחלקת הנוער של עירוני קריית אתא, והחל את הקריירה המקצוענית שלו בקריית אתא

לקראת עונת 2008/2009 חתם בעירוני קריית שמונה, וב-22 בספטמבר 2008 ערך את הופעת הבכורה שלו בליגת העל, במשחק מול הפועל תל אביב שהסתיים בתיקו 0–0. בעונה זו הופסקה פעילותו בסיום הסיבוב הראשון עקב בעיה בריאותית של חזה אוויר. בעונה שלאחר מכן חזר לפעילות עם הקבוצה בליגה הלאומית, אך בינואר 2010 הושאל לאחווה עראבה עד תום העונה. בקיץ  חתם במכבי אחי נצרת מהליגה הלאומית, ובמדיה כבש שישה שערים בעונת 2010/2011.

בקיץ  חתם שבתאי בהפועל עכו. ב-8 באפריל 2013 הבקיע צמד בתיקו 2–2 נגד בית"ר ירושלים. בסך הכל שיחק שלוש שנים בהפועל עכו, ובמדיה ערך 91 הופעות בליגת העל וכבש שבעה שערים.

בעונת 2014/2015 שיחק בהפועל חיפה, ובעונת 2015/2016 שיחק בהפועל רעננה ובאמצע העונה חתם בהפועל באר שבע, לשורותיה עבר בתום העונה כשחקן חופשי. עם הפועל באר שבע זכה שבתאי בתואר אלוף האלופים ובגביע הטוטו, וכן העפיל עמה לשלב הבתים של הליגה האירופית ובישל למאור בוזגלו את השער מול סאות'המפטון שהעלה את הקבוצה לשלב 32 האחרונות, אך בליגה שותף בשני משחקים בלבד וב-18 בינואר 2017 חזר להפועל רעננה ושיחק במדיה עד תום עונת 2016/2017.

ב-7 ביוני 2017 חתם שבתאי לשלוש שנים בקבוצת מכבי פתח תקווה. בסוף עונת 2018/2019 ירד עם הקבוצה לליגה הלאומית.

ב-13 באוגוסט 2019 חתם שבתאי במכבי אחי נצרת מהליגה הלאומית.

ב-11 בינואר 2021 חתם במכבי טמרה מליגה א', וכעבור חודשיים חתם בהפועל כרמיאל.

ב-15 בנובמבר 2022 הודיע על פרישה מכדורגל.

## חיים אישיים
שבתאי נשוי לרוזה, מרצה לכלכלה במכללת תל-חי ובמכללה להנדסה - עזריאלי, ולזוג בן ובת.

## תארים
;עירוני קריית שמונה
* גביע הטוטו (הליגה הלאומית): 2009/2010

;הפועל באר שבע
* אלוף האלופים: 2016
* גביע הטוטו: 2016/2017

## קישורים חיצוניים

## הערות שוליים

קטגוריה:כדורגלנים ישראלים
קטגוריה:מגני כדורגל ישראלים
קטגוריה:קשרי כדורגל ישראלים
קטגוריה:כדורגלני עירוני קריית שמונה
קטגוריה:כדורגלני מכבי עירוני קריית אתא
קטגוריה:כדורגלני אחווה עראבה
קטגוריה:כדורגלני מכבי אחי נצרת
קטגוריה:כדורגלני הפועל עכו
קטגוריה:כדורגלני הפועל חיפה
קטגוריה:כדורגלני הפועל רעננה
קטגוריה:כדורגלני הפועל באר שבע
קטגוריה:כדורגלני מכבי פתח תקווה
קטגוריה:כרמיאל: כדורגלנים
קטגוריה:ישראלים שנולדו ב-1986
רנאטו איברה

**אלכס רנאטו איברה מינה** (בספרדית: **Alex Renato Ibarra Mina**; נולד ב-20 בינואר 1991) הוא כדורגלן אקוודורי המשחק בעמדת הקיצוני בטיחואנה מליגת העל המקסיקנית. 

## קריירת מועדונים
איברה התחיל את הקריירה שלו במחלקת הנוער של אל נסיונל. ב-17 במאי 2009 הוא ערך את הופעת הבכורה שלו בקבוצה הבוגרת בניצחון 0–3 נגד אולמדו. ב-9 במרץ 2011 הבקיע את שער הבכורה שלו מ-30 מטר בניצחון 0–1 נגד אינדפנדיינטה חוסה טראן.

ב-8 ביולי 2011 חתם בויטסה ארנהם ל-3 שנים במועדון. ב-27 בנובמבר 2011 הוא ערך את הופעת הבכורה שלו בתיקו 0-0 מול טוונטה אנסחדה. ב-16 במרץ 2012 הוא הבקיע את שער הבכורה שלו בניצחון 0–2 נגד הראקלס אלמלו. הוא סיים את עונת הבכורה שלו עם 3 שערים ב-23 משחקי ליגה. את עונת  הוא פתח עם שער ניצחון במחזור הראשון בניצחון 0–1 נגד זוולה. ב-19 בדצמבר 2012 איברה כבש צמד בניצחון 1–10 נגד ADO 20 במסגרת הגביע ההולנדי.

ב-10 ביוני 2016 חתם בקלוב אמריקה המקסיקנית לשלוש שנים.

## קריירה בינלאומית
בצעירותו, איברה שיחק במדי נבחרת אקוודור עד גיל 20 בגביע העולם עד גיל 20 בשנת . ב-20 באפריל 2011, ערך את הופעת הבכורה שלו בנבחרת אקוודור במשחק ידידות נגד .

## קישורים חיצוניים

קטגוריה:כדורגלנים אקוודורים
קטגוריה:קשרי כדורגל אקוודורים
קטגוריה:כדורגלני אל נסיונל
קטגוריה:כדורגלני ויטסה ארנהם
קטגוריה:כדורגלני קלוב אמריקה
קטגוריה:כדורגלני אטלס
קטגוריה:כדורגלני טיחואנה
קטגוריה:כדורגלני ליגה דה קיטו
קטגוריה:כדורגלני נבחרת אקוודור
קטגוריה:כדורגלני מונדיאל 2014
קטגוריה:כדורגלני קופה אמריקה 2015
קטגוריה:כדורגלני קופה אמריקה 2019
קטגוריה:אקוודורים שנולדו ב-1991
מוסה סואו

**מוסה סואו** (נולד ב-19 בינואר 1986) הוא כדורגלן עבר סנגלי ששיחק בעמדת החלוץ.

## קריירת מועדונים
סואו התחיל את הקריירה שלו בסטאד רן. ב-28 ביוני 2010 חתם ל-3 שנים בליל. סואו הבקיע בהופעת הבכורה שלו במועדון בתיקו 1-1 נגד קבוצתו לשעבר. ב-13 בנובמבר 2010, הבקיע שלושער בניצחון 2-5 נגד קאן. סואו הבקיע 25 שערים בעונה זו וסיים כמלך השערים של העונה בליגה וזכה עם המועדון באליפות ראשונה מאז .

ב-27 בינואר 2012, חתם בפנרבחצ'ה ל-4 וחצי שנים תמורת 10 מיליון אירו. ב-5 בפברואר 2012 הוא ערך את הופעת הבכורה שלו נגד בשיקטש וכבש את שער הבכורה שלו בדקה ה-92 של המשחק. ב-18 במרץ הוא הבקיע במספרת את השער הראשון בדרבי נגד גלאטסראיי. את עונת הבכורה שלו סיים עם 7 שערים ב-12 משחקים. בעונת  הבקיע 13 שערים ב-22 הופעות בליגה. בנוסף לכך הוא הבקיע גם 3 שערים במסגרות אירופאיות.

ב-29 באוגוסט 2015 חתם באל-אהלי דובאי תמורת 16 מיליון אירו. ב-31 באוגוסט 2016 חזר לפנרבחצ'ה והושאל עד לסוף העונה. ב-2 ביולי 2017 חתם בשבאב אל-אהלי. ב-13 בינואר 2018 חתם בבורסאספור.

ב-28 בינואר 2019 סואו חתם לעונה וחצי בגאזישהיר גזיאנטפ.

באוגוסט , סואו חתם באורמנייספור מהליגה הטורקית השנייה בכדורגל.

## קריירה בינלאומית
בצעירותו, סואו שיחק בנבחרת צרפת בכדורגל עד גיל 19 עימה הוא זכה באליפות אירופה בכדורגל עד גיל 19. בשנת  זומן לראשונה לסגל נבחרת צרפת בכדורגל עד גיל 21. לפי חוקי פיפ"א סואו היה יכול לשנות את דעתו ולשחק עבור נבחרת סנגל, ובשנת  ערך את הופעת הבכורה שלו בנבחרת במשחק ידידות נגד .

## תארים
**ליל**
*אליפות צרפת: 
*הגביע הצרפתי: 

**פנרבחצ'ה**
*אליפות טורקיה: 
*הגביע הטורקי: , 
*הסופר קאפ הטורקי: 

**אישיים**
*מלך השערים בצרפת: 

## קישורים חיצוניים

קטגוריה:כדורגלנים סנגלים
קטגוריה:כדורגלנים צרפתים
קטגוריה:חלוצי כדורגל סנגלים
קטגוריה:חלוצי כדורגל צרפתים
קטגוריה:כדורגלני סטאד רן
קטגוריה:כדורגלני סדאן
קטגוריה:כדורגלני ליל
קטגוריה:כדורגלני פנרבחצ'ה
קטגוריה:כדורגלני שבאב אל-אהלי דובאי
קטגוריה:כדורגלני בורסאספור
קטגוריה:כדורגלני אומרנייספור
קטגוריה:כדורגלני נבחרת סנגל
קטגוריה:צרפתים ממוצא סנגלי
קטגוריה:כדורגלני גביע אפריקה לאומות 2012
קטגוריה:כדורגלני גביע אפריקה לאומות 2015
קטגוריה:כדורגלני גביע אפריקה לאומות 2017
קטגוריה:כדורגלני מונדיאל 2018
קטגוריה:ספורטאים צרפתים בטורקיה
קטגוריה:ספורטאים זרים בטורקיה
קטגוריה:ספורטאים זרים באיחוד האמירויות הערביות
קטגוריה:צרפתים שנולדו ב-1986
קטגוריה:סנגלים שנולדו ב-1986
ויקטור וניאמה

**ויקטור וניאמה** (באנגלית: **Victor Mugubi Wanyama**; נולד ב-25 ביוני 1991) הוא כדורגלן קנייתי המשחק בעמדת הקשר האחורי.

## קריירת מועדונים
וניאמה התחיל את הקריירה שלו במחלקות נוער בקניה, ובגיל 16 עבר להלסינגבורג. בקיץ  חתם בבירסחוט. הוא ערך את הופעת הבכורה שלו לקראת סיום העונה. בספטמבר 2009 הורחק ל-3 משחקים ונקנס ב-100 אירו לאחר שהיה מעורב בקטטה עם מתיאס סוארז מאנדרלכט במשחק בין שתי הקבוצות. ב-11 בדצמבר 2010 הבקיע את שער הבכורה שלו נגד וסטרלו.

ב-9 ביולי 2011, וניאמה חתם בסלטיק ל-4 שנים תמורת 900 אלף פאונד, לאחר ששנה קודם לכן המהלך לא צלח, ובכך הפך לקנייתי הראשון שמשחק בליגת העל הסקוטית. ב-21 באוגוסט 2011 הוא ערך את הופעת הבכורה שלו בהפסד 1-0 נגד סט. ג'ונסטון. ב-29 בספטמבר 2011 ערך את הופעת הבכורה שלו במסגרת אירופאית בתיקו 1-1 נגד אודינזה בשלב הבתים של הליגה האירופית. ב-10 בדצמבר 2011, וניאמה הבקיע את השער הראשון שלו בסלטיק בניצחון 0-1 נגד הארטס. בדצמבר  זכה בתואר השחקן הצעיר של החודש.

ב-11 ביולי 2013 חתם בסאות'המפטון תמורת 12.5 מיליון פאונד. ב-17 באוגוסט 2013 הוא ערך את הופעת הבכורה שלו בניצחון 0-1 נגד וסט ברומיץ' אלביון.

ב-23 ביוני 2016 חתם לחמש שנים בטוטנהאם הוטספר עבור 11 מיליון אירו. ב-13 באוגוסט ערך את הופעתו הבכורה בקבוצה בתיקו 1-1 נגד אברטון. ב-20 באוגוסט הבקיע את שער הבכורה שלו במדי טוטנהאם בניצחון על קריסטל פאלאס 0-1. ב-4 בפברואר 2018 כבש וניאמה בבעיטה מהאוויר מ-30 מטר נגד ליברפול, במה שזיכה אותו בתואר שער החודש בפרמייר ליג.

ב-3 במרץ 2020 חתם לשנתיים במונטריאול מליגת ה-MLS.

## קריירה בינלאומית
וניאמה ערך את הופעת הבכורה שלו בנבחרת קניה במאי  נגד  כאשר הוא רק בן 15. בשנת  הפך לקפטן הנבחרת.

## תארים
; סלטיק
*אליפות סקוטלנד: , 
*הגביע הסקוטי: 

; אישיים
*השחקן הצעיר של העונה בסקוטלנד: 
*השחקן הצעיר של החודש בסקוטלנד: דצמבר 
*שער החודש בפרמייר ליג: פברואר 2018

## קישורים חיצוניים

קטגוריה:כדורגלנים קנייתים
קטגוריה:בלמי כדורגל קנייתים
קטגוריה:קשרי כדורגל קנייתים
קטגוריה:כדורגלני בירסחוט
קטגוריה:כדורגלני סלטיק
קטגוריה:כדורגלני סאות'המפטון
קטגוריה:כדורגלני טוטנהאם הוטספר
קטגוריה:כדורגלני מונטריאול
קטגוריה:כדורגלני נבחרת קניה
קטגוריה:כדורגלני גביע אפריקה לאומות 2019
קטגוריה:ספורטאים זרים בשוודיה
קטגוריה:ספורטאים זרים בבלגיה
קטגוריה:ספורטאים זרים בסקוטלנד
קטגוריה:ספורטאים זרים באנגליה
קטגוריה:ספורטאים זרים בארצות הברית
קטגוריה:קנייתים שנולדו ב-1991
מנסור

**מנסור** (בערבית: منصور) Mansour הוא שם שמקורו בערבית ופירושו "מנצח (בעזרת האל)".

קטגוריה:שמות משפחה ערביים